    Bí mo ti fi ìdí balẹ̀ lórí àga ni ariwo ta pé ìyàwó mi ń bọ̀, bí o ti n bọ̀ ni a sì ń gbọ́ tí wọn ń yìnbọn lẹ́ẹ́kọ̀ọ̀kan. Àwọn tí o ń lu ìlù tí wọn ń jó ni wọ́n wà níwájú pátápátá. Lẹ́yìn àwọn onílù wọ̀n-ọnnì ni àwọn onífèrè dé tí wọ́n wọ aṣọ kan náà, tí wọ́n tò ní méjì méjì bí wọ́n ti ń gbé ẹsẹ pọ̀ lẹ́ẹ̀kan ṣoṣo. Lẹ́yìn àwọn onífèrè ni a rí àwọn ọmọdé tí wọn tó bí ọgaọ́ta tí wọ́n wọ aṣọ òkúta olówó iyebíye, lẹ́yìn àwọn wọnyí sì ni ogunlọ́gọ̀ wúndíá tí wọ́n wọ aṣọ aláràbarà dé. Lẹ́yìn náà ni a rí obìnrin mẹ́ta àti ọkùnrin mẹ́ta tí wọ́n dúró ni apá ọ̀tún àti apá òsì tí wọn ọmọ ìyà ìyàwó mi. Lyìn èyì wàyí ni a ri ìyàwo mi nínú kẹkẹ góòlù tí ẹṣin mẹ́rìndínlógún n fà, àwọn ẹsin wọ̀n-nnì kún fún ohun ọ̀sọ̀ láti òkè dé ìsàlẹ̀, ní apá ọ̀tún àti apá òsì kẹ̀kẹ̀ ìyàwó mi yìí ni kẹ̀kẹ́ bẹ́ẹ̀ méjì tún wà tí ó jẹ́ ti góòlù tí ẹsinn mẹ́rìndínlógún mẹ́rìndínlógún tún ń wọ́, ẹ̀gbọ́n ìyàwó mi ọkùnrin lo wà nínú méjéèjì tí wọ́n jẹ́ ìbátan rẹ̀. Ìyàwó mi ró aṣọ díámọ́ǹdì, ó wé gèlè díámọ́ńdì pẹ̀lú, bẹ́ẹ̀ ni bí ìràwọ̀ ojú ọ̀run ni díámọ́ǹdì, máa n dán yinrinyinrin. Kẹ̀kẹ́ bàbá ìyàwó mi lo tẹ̀lé ti ìyàwó mi, kẹ̀kẹ́ fàdákà ni, òun náà lẹ́wà gidigidi. Ìyá ìyàwó jókòósílé o ń tọ́jú oúnjẹ. Báyìí ni gbogbo nǹkan rí, iwin kan báyìí báyìí tí orí rẹ̀ sì ti hu ewú pátápátá tí ó funfun láú ni wọ́n pè kí ó wa ṣe ìgbéyàwó náà fún wa.
    Bi mo ti fi idi bale lori aga ni ariwo ta pe iyawo mi n bo, bi o ti n bo ni a si n gbo ti won n yinbon leekookan. Awon ti o n lu ilu ti won n jo ni won wa niwaju patapata. Leyin awon onilu won-onni ni awon onifere de ti won wo aso kan naa, ti won to ni meji meji bi won ti n gbe ese po leekan soso. Leyin awon onifere ni a ri awon omode ti won to bi ogaota ti won wo aso okuta olowo iyebiye, leyin awon wonyi si ni ogunlogo wundia ti won wo aso alarabara de. Leyin naa ni a ri obinrin meta ati okunrin meta ti won duro ni apa otun ati apa osi ti won omo iya iyawo mi. Lyin eyi wayi ni a ri iyawo mi ninu keke goolu ti esin merindinlogun n fa, awon esin won-nni kun fun ohun oso lati oke de isale, ni apa otun ati apa osi keke iyawo mi yii ni keke bee meji tun wa ti o je ti goolu ti esinn merindinlogun merindinlogun tun n wo, egbon iyawo mi okunrin lo wa ninu mejeeji ti won je ibatan re. Iyawo mi ro aso diamondi, o we gele diamondi pelu, bee ni bi irawo oju orun ni diamondi, maa n dan yinrinyinrin. Keke baba iyawo mi lo tele ti iyawo mi, keke fadaka ni, oun naa lewa gidigidi. Iya iyawo jokoosile o n toju ounje. Bayii ni gbogbo nnkan ri, iwin kan bayii bayii ti ori re si ti hu ewu patapata ti o funfun lau ni won pe ki o wa se igbeyawo naa fun wa.